**РАЙОННА ИЗБИРАТЕЛНА КОМИСИЯ – МОНТАНА**

**ПРОТОКОЛ № 1/20.04.2024**

Днес 20.04.2024 г. в 15:00 часа, в гр. Монтана, РИК – Монтана проведе първото си заседание. На него присъства целия състав на РИК – Монтана, а именно:

|  |  |
| --- | --- |
| ПРЕДСЕДАТЕЛ: | Пламка Христова Григорова |
| ЗАМ.-ПРЕДСЕДАТЕЛ: | Цена Замфирова Димитрова |
| ЗАМ.-ПРЕДСЕДАТЕЛ: | Ивайло Младенов Иванов |
| ЗАМ.-ПРЕДСЕДАТЕЛ: | Камелия Александрова Илиева |
| ЗАМ.-ПРЕДСЕДАТЕЛ: | Мартин Петров Конов |
| СЕКРЕТАР: | Румен Димитров Гоцов |
| ЧЛЕНОВЕ: | Габриела Илиева Димитрова-Николова |
|  | Петя Петрова Кирилова |
|  | Надя Александрова Ангелова |
|  | Петко Кирилов Петков |
|  | Антоанета Иванова Коцина |
|  | Даниела Вескова Николаева |
|  | Илия Замфиров Илиев |

Налице са изискванията на чл. 70, ал. 1 и ал. 2 от ИК, за законно провеждане на заседанието на РИК – Монтана.

Председателят на РИК – Пламка Христова Григорова, откри заседанието. Прочете проекта за дневен ред на РИК, а именно: Заседанието се проведе при следния дневен ред:

|  |
| --- |
| 1. Заседания, начина на приемане на решения, номерацията на решенията и място на обявяване на решенията на РИК Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Брой на печатите на Районна избирателна комисия Монтана и избор на член от състава на комисията за маркиране на печатите, с цел защитата им при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Определяне на работно време на РИК – Монтана, за произвеждане на изборите за членове на Европейския парламент от Република България и за народни представители на 9 юни 2024 г. |
| 1. Избиране на протоколчик на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Избиране на говорители на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Привличане на експерти и технически сътрудници за периода на работа на Районна избирателна комисия Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Определяне срок за подаване на документи за регистрация на инициативни комитети за участие в изборите за народни представители на 9 юни 2024 г. |
| 1. Определяне срок за подаване на документи за регистрация на кандидатите за народни представители в изборите на 9 юни 2024 г. |
| 1. Разни. |

След което председателят на РИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на РИК – Монтана да гласуват поименно и явно относно дневния ред на заседанието.

РАЙОННА ИЗБИРАТЕЛНА КОМИСИЯ МОНТАНА, единодушно

**РЕШИ:**

ПРИЕМА проекта за дневен ред на 20.04.2024 г. както следва:

|  |
| --- |
| 1. Заседания, начина на приемане на решения, номерацията на решенията и място на обявяване на решенията на РИК Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Брой на печатите на Районна избирателна комисия Монтана и избор на член от състава на комисията за маркиране на печатите, с цел защитата им при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Определяне на работно време на РИК – Монтана, за произвеждане на изборите за членове на Европейския парламент от Република България и за народни представители на 9 юни 2024 г. |
| 1. Избиране на протоколчик на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Избиране на говорители на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Привличане на експерти и технически сътрудници за периода на работа на Районна избирателна комисия Монтана при произвеждане на изборите за членове на Европейския парламент от Република България и за народни представители на 9 юни 2024 г. |
| 1. Определяне срок за подаване на документи за регистрация на инициативни комитети за участие в изборите за народни представители на 9 юни 2024 г. |
| 1. Определяне срок за подаване на документи за регистрация на кандидатите за народни представители в изборите на 9 юни 2024 г. |
| 1. Разни. |

След което Председателят на РИК – Монтана премина **към т.1 от** **дневния ред**. Изрично разясни, че като първо решение следва да се приеме решение относно : заседанията, начина на приемане на решения, номерацията на решенията и място на обявяване на решенията на РИК Монтана при произвеждане на изборите за членове на Европейския парламент от Република България и за народни представители на 9 юни 2024 г., след което прочете проекто- решението на комисията. Други предложения нямаше за изложеното. Поради което се премина към поименно и явно гласуване и на основание чл. 72, ал. 2, вр. чл. 70 и чл.71 от Изборния кодекс, Решение № 3074-ЕП/НП от  15.04.2024 г. и Решение № 3058-ЕП/НС от 10.04.2024 г.  на ЦИК,

РАЙОННА ИЗБИРАТЕЛНА КОМИСИЯ МОНТАНА единодушно

**РЕШИ: Решение № 1**

1. Заседанията на РИК се свикват от нейния председател или по искане на една трета от членовете й. При отсъствие на председателя заседанията на РИК се свикват от определен от него заместник-председател.
2. РИК Монтана ще провежда заседанията си от 17:00 ч. по предварително обявен дневен ред. При необходимост часът на заседанията може да бъде променян. Всички членове на РИК се уведомяват за датата и часа на провеждане на заседанието и проекта на дневен ред чрез публикуване на съобщение на интернет страницата на Комисията и по телефон или чрез електронна поща, или по друг начин, който може да удостовери уведомяването. При промяна на датата или часа на свикано заседание членовете на комисията се уведомяват чрез публикуване на съобщение на интернет страницата, по телефона и по електронната поща.
3. Заседанията на РИК са присъствени и се излъчват в реално време в интернет чрез интернет страницата на комисията, на която предварително се обявява проект за дневен ред.
4. Заседанията на РИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.
5. Гласуването е явно и поименно. Гласува се „за“ или „против“. Не се допуска гласуване „въздържал се“.
6. Членовете на РИК, когато не са съгласни с посоченото в протокола или с прието решение, могат да подписват протокола с „особено мнение“, като писмено посочат в какво се изразява то.
7. За заседанията на РИК се съставя протокол, който се подписва от председателя и секретаря и се публикува на интернет страницата на комисията.
8. Районната избирателна комисия приема решенията си с мнозинство две трети от присъстващите членове и при наличие на кворум съгласно т. 4.
9. Когато РИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 70, ал. 4, изр. второ ИК.
10. При отмяна на решението по т. 9 РИК постановява ново решение, което се приема с мнозинство повече от половината от членовете ѝ.
11. Решенията, удостоверенията и текущата кореспонденция на РИК се подписват от председателя и секретаря, като на тях се поставя индекс за съответния вид избор, а в случаите, когато решенията или удостоверенията са приложими за двата вида избори, се поставя общ индекс.
12. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.
13. Когато отсъстват и председателят, и секретарят, решенията, протоколите, удостоверенията и текущата кореспонденция се подписват от определен заместник-председател и от определен с решение на комисията и  Даниела Вескова Николаева.
14. Решенията, протоколите, удостоверенията и текущата кореспонденция на РИК се подпечатват с печата им.
15. Взетите решения относно произвеждане на изборите за  членове на Европейския парламент от Република България и за народни представители на 9 юни 2024 г. имат единна последователна номерация с арабски цифри, като след съответната арабска цифра се поставя тире и се добавя съкращението ЕП/НС.
16. На заседанията на комисията може да присъстват застъпници, представители на партии, коалиции и инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.
17. Районната избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, включително от машинното гласуване, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.
18. Районната избирателна комисия публикува на интернет страницата си видеозапис (архив) от заседанията на комисията незабавно след приключване на съответното заседание.
19. Районната избирателна комисия обявява решенията си незабавно чрез поставяне на определеното информационно табло на входа на областна администрация Монтана – гр. Монтана, пл. “Жеравица” № 1 и чрез публикуването им на интернет страницата на комисията Срокът за оспорване на решенията започва да тече и се отчита по копието публикувано/обявено в по – късен час.
20. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции. Свалените екземпляри се съхраняват в архива на комисията.

Гласуването протече без да има възражения от състава на комисията.

**По т. 2 от дневния ред:**

Председателят на РИК – Монтана разясни, за спазване на решение № 3060 -ЕП/НС от 10.04.2024 г. на ЦИК да бъде избран член на РИК, който след получаване на печатите, които следва се определи броя и предлага - 3 броя, да ги маркират печатите на РИК по уникален начин с председателя на комисията, и това да е Петко Кирилов Петков - член, с цел защитата им при произвеждане на изборите за членове на Европейския парламент от Република България и за народни представители на 9 юни 2024 г.. Други предложения нямаше, поради което се премина към поименно и явно гласуване.

На основание чл. 72 от Изборния кодекс и във връзка с Решение № 3060 – ЕП/НС от 10.04.2024 г. на Централната избирателна комисия,

РАЙОННА ИЗБИРАТЕЛНА КОМИСИЯ МОНТАНА единодушно

**РЕШИ: Решение № 2**

1. Печатите на Районната избирателна комисия са 3 / три / на брой.
2. Определя председателя Пламка Христова Григорова и Петко Кирилов Петков

 да маркират по уникален начин печатите на РИК Монтана след получаването им.

       3. За маркирането на печатите да се състави протокол и да се положат по три отпечатъка от всеки печат.

Гласуването протече без да има възражения от състава на комисията.

**По т. 3 от дневния ред:**

Председателят на РИК – Монтана разясни, че следва РИК – Монтана, Определяне на работно време на РИК – Монтана, за произвеждане на изборите за членове на Европейския парламент от Република България и за народни представители на 9 юни 2024 г. Предложено беше както следва:

Работно време на РИК – Монтана от  09:00 ч. до 17:00 ч.

Документи се приемат до 16:30 ч., а в дните, в които изтичат определените от закона срокове, РИК - Монтана ще приема документи до 17.00 часа. Други предложения нямаше поради което се премина към поименно и явно гласуване и на основание чл.72, ал.1, т.1 от Изборния кодекс,

РАЙОННА ИЗБИРАТЕЛНА КОМИСИЯ МОНТАНА

**РЕШИ: Решение № 3**

 Определя работно време на РИК – Монтана от  09:00 ч. до 17:00 ч.

Документи се приемат до 16:30 ч., а в дните, в които изтичат определените от закона срокове, РИК - Монтана ще приема документи до 17.00 часа.

Гласували „ЗА“ Пламка Христова Григорова, Цена Замфирова Димитрова, Камелия Александрова Илиева, Ивайло Младенов Иванов, Габриела Илиева Димитрова-Николова, Петя Петрова Кирилова, Надя Александрова Ангелова, Петко Кирилов Петков, Илия Замфирова Илиев, Даниела Вескова Николаева.

Гласували „ПРОТИВ“ Мартин Петров Конов, Румен Димитров Гоцов, Антоанета Иванова Коцина.

Гласуването протече без да има възражения от състава на комисията.

**По т. 4 от дневния ред:**

Председателят на комисията разясни, за нормално протичане на работата на РИК – Монтана, следва да се приеме решение за избор на протоколчик на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. Предложение беше направено за Габриела Илиева Димитрова- Николова, която да бъде подпомогната от технически сътрудник, след като бъде определен по неин избор при извършване на дейността. Други предложения нямаше поради което се премина към поименно и явно гласуване и на основание чл.72, ал.1, т.1 от Изборния кодекс,

РАЙОННА ИЗБИРАТЕЛНА КОМИСИЯ МОНТАНА единодушно

**РЕШИ: Решение № 4** 

    Районна избирателна комисия – Монтана избира за протоколчик Габриела Илиева Димитрова - Николова.

Гласуването протече без да има възражения от състава на комисията.

**По т. 5 от дневния ред:**

Председателят на комисията разясни, за нормално протичане на работата на РИК – Монтана, следва да се приеме решение избиране на говорители на РИК - Монтана при произвеждане на изборите за членове на Европейския парламент от Република България и за народни представители на 9 юни 2024 г. Предложение беше направено за двама – Петко Кирилов Петков и Антоанета Иванова Коцина. Други предложения нямаше поради което се премина към поименно и явно гласуване и на основание чл.72, ал.1, т.1 от Изборния кодекс,

РАЙОННА ИЗБИРАТЕЛНА КОМИСИЯ МОНТАНА единодушно

**РЕШИ: Решение № 5**

 Районна избирателна комисия – Монтана избира за говорители, които да оповестяват решенията й:

1. Петко Кирилов Петков
2. Антоанета Иванова Коцина.

Гласуването протече без да има възражения от състава на комисията.

**По т. 6 от дневния ред:**

Председателят на комисията разясни, че за подпомагане дейността на комисията се създават работни група от експерт – специалисти и технически сътрудници, за периода от 22.04.2024 г. до 23.06.2024 г. /включително/  и след съгласуване с областния управител на област Монтана.

За експерт – специалист изрично на този етап уточнено беше, че двама може да се свършат работата, ако се наложи допълнително ще бъдат назначени, както и трима технически при евентуална корекция на повече при необходимост. След което даде думата на присъстващите да се изкажат за предложения. Такива имаше.

-Мартин Конов, зам. председател на комисията предложи за експерт – специалист Александра Захариева Тодорова;

-Пламка Григорова, председател на комисията предложи за експерт-специалист Демир Иванов Иванов;

-Габриела Илиева Димитрова-Николова, член на комисията предложи Елизабета Стефанова Ценкова за технически сътрудник, като изрично заяви, че с оглед необходимостта от изготвяне на протоколите и подпомагането й като протоколчик, това е лицето с опит В РИК и ОИК за извършване на тази дейност;

-Петко Петков, член на комисията предложи за технически сътрудник Петя Найденова Гачовска-Томова;

- Румен Гоцов, секретар на комисията предложи за технически сътрудник Любимка Никодимова  Благоева.

Други предложения нямаше, поради което се премина към поименно и явно гласуване и на основание чл. 72 от Изборния кодекс и във връзка с Решение № 3053 –ЕП/НС от 09.04.2024 г. на Централната избирателна комисия

РАЙОННА ИЗБИРАТЕЛНА КОМИСИЯ МОНТАНА единодушно поименно

**РЕШИ: Решение № 6**

ОПРЕДЕЛЯ броя на специалистите, които ще подпомагат дейността на РИК Монтана и техните функции периода на подпомагане и размера на възнагражденията, както следва:

**Двама**  специалисти, които ще подпомагат дейността на РИК – Монтана. Работата на експерта е да: организира техническото организиране на заседанията на комисията, като ежедневно осигурява предварителното обявяване на проектите за дневен  ред; осигурява поддържането на интернет страницата на РИК - Монтана, в която се публикуват решенията и протоколите от заседанията на комисията, публичния регистър на жалбите и сигналите, подадени до комисията и решенията по тях,  публичния регистър на регистрираните застъпници в РИК - Монтана; организират обявяването в интернет страницата комисията на списъка на представителите на партиите, коалициите и инициативните комитети, приети от РИК - Монтана; извършват и други технически дейности, като се спазва стриктно изискванията за защита на лични данни.

       ОПРЕДЕЛЯ за експерти Демир Иванов Иванов и Александра Захариева Тодорова, с възнаграждение в размер на 1500 лв. месечно за всеки един от тях, с които следва да се сключи договор за назначаването, при спазване на следните условия: срок на изпълнение на договора - 22.04.2024 г. до 23.06.2024 г. /включително/.

ЗАДЪЛЖАВА председателя на РИК - Монтана, да уведоми своевременно областния управител на област Монтана, за да се сключи граждански договор с експертите, като предостави препис от настоящето решение, ведно със заверено копие на лична карта, която е неразделна част от решението, но не подлежи на публикуване и обявяване с оглед защита на личните данни.

**Трима** технически сътрудници, които ще подпомагат дейността на РИК, като оформят технически, изготвените от членовете на комисията проекти на решения, входяща и изходяща кореспонденция, удостоверения, отговарят за архивирането и класифицирането на всички актове и документи на комисията, като стриктно спазва изискванията за защита на лични данни.

        ОПРЕДЕЛЯ за технически сътрудници  Петя Найденова Гачовска-Томова, Любимка Никодимова  Благоева и Елизабета Стефанова Ценкова,  с месечно възнаграждение в размер на 1000 лв., за всеки един от тях, следва да сключи договор за назначаването, при спазване на следните условия: срок на изпълнение на договора срок на изпълнение на договора - 22.04.2024 г. до 23.06.2024 г. /включително/.

ЗАДЪЛЖАВА председателят на РИК - Монтана, да уведоми своевременно областния управител на област Монтана, за да се сключи граждански договор с технческите сътрудници, като предостави препис от настоящето решение, ведно със заверено копие на лична карта, която е неразделна част от решението, но не подлежи на публикуване и обявяване с оглед защита на личните данни.

    Заверено копие от решението да се изпрати на Областен управител на Област с административен център Монтана за сключване на граждански договор с определените в настоящото решение лица.

Гласуването протече без да има възражения от състава на комисията.

**По т. 7 от дневния ред:**

Председателят на комисията разясни, че съгласно Решение  № 3118-НС от 19.04.2024 г. на ЦИК, РИК-Монтана, следва да определи срок за подаване на документи за регистрация на инициативни комитети за участие в изборите за народни представители на 9 юни 2024 г.

На основание чл.72, ал.1, т.1, т.7 и т. 11, чл. 127, ал. 4, чл.151, ал. 1, и ал. 2 т. 1, ал. 4 и ал.5, чл. 152, т. 2,  чл.153 – чл. 155 от ИК,  и Решение  № 3118-НС от 19.04.2024 г. на ЦИК,

РАЙОННА ИЗБИРАТЕЛНА КОМИСИЯ МОНТАНА единодушно поименно

**РЕШИ: Решение № 7**

1. Определя 22 април 2024 г. за начална дата за подаване на документи за регистрация на инициативните комитети за участие в изборите за  народни представители на 9 юни 2024 г.
2. Приемът на документи се извършва всеки календарен ден в РИК-Монтана, считано от 9:30 до 17:00 часа.
3. Определя 17:00 часа на 29 април 2024 г. за краен срок за подаване на документи за регистрация на инициативните комитети за участие в изборите за  народни представители на 9 юни 2024 г.

Гласуването протече без да има възражения от състава на комисията.

**По т. 8 от дневния ред:**

Председателят на комисията разясни, че съгласно Решение  № 3120-НС от 19.04.2024 г. на ЦИК, РИК-Монтана, следва да определи срок за подаване на документи за регистрация на кандидатите за народни представители в изборите на 9 юни 2024 г.

На основание чл.72, ал.1, т.1, чл. 127, ал. 4, чл.156, чл. 157, ал. 1, ал. 2 и ал. 4,  чл.158 – чл. 160, чл. 161, ал. 1, 3, 4, 5, чл. 244, чл. 253-260, във връзка с чл. 3, ал. 3, чл. 19, ал. 3, чл. 245 от ИК,  и Решение  № 3120-НС от 19.04.2024 г. на ЦИК,

РАЙОННА ИЗБИРАТЕЛНА КОМИСИЯ МОНТАНА единодушно поименно

**РЕШИ: Решение № 8**

1. Определя 22 април 2024 г. за начална дата за подаване на документи за регистрация на кандидатите за народни представители за участие в изборите за народни представители на 9 юни 2024 г.
2. Приемът на документи се извършва всеки календарен ден в РИК-Монтана, считано от 9:30 до 17:00 часа.
3. Определя 17:00 часа на 7 май 2024 г. за краен срок за подаване на документи за регистрация на кандидатите за народни представители за участие в изборите за народни представители на 9 юни 2024 г.

Гласуването протече без да има възражения от състава на комисията.

**По т. 9 от дневния ред**:

Председателят на РИК - Монтана запозна състава на РИК, относно решение № 3053-ЕП/НС от 09.04.2024 г. на ЦИК по т. 1.7 във връзка с това, че в състава на комисията има двама Мартин Петров Конов, зам. председател и Антоанета Иванова Коцина, член са с постоянен или настоящ адрес е извън населеното място по седалището на РИК – Монтана, поради тази причина им се следва да се заплати от държавния бюджет срещу представяне на разходооправдателен документ пред областна администрация Монтана и при спазване на действащите правила и нормативи.

Допълнение имаше само от председателя на комисията, че времето за което се изплащат по т 1.4 обхваща от 20 април 2024 г. до 14 дни след произвеждане на изборите – 23 юни 2024 г. включително, а начина на изплащане се съгласува с областна администрация - Монтана и при спазване на действащите правила и нормативи.

Други предложения и изказвания имаше Габриела Илиева Димитрова-Николова, предложи с оглед спазването на решение № 3053-ЕП/НС от 09.04.2024 г. на ЦИК да се

приеме процедурно решение, относно изложеното и да се изпрати на Областният управител на област Монтана за изпълнение на същото, като препис извлечение от настоящият протокол. Други изказвания нямаше, поради което на основание чл. 72 ал. 1 т. 1 от ИК, във връзка с Решение 3053-ЕП/НС от 09.04.2024 г. на ЦИК,

РАЙОННА ИЗБИРАТЕЛНА КОМИСИЯ МОНТАНА единодушно и поименно, взе следното,

ПРОЦЕДУРНО РЕШЕНИЕ

Отчитане на разходно-оправдателните документи, относно пътуването от състава на РИК – Монтана - Мартин Петров Конов, зам. председател и Антоанета Иванова Коцина, член са с постоянен или настоящ адрес е извън населеното място по седалището на РИК – Монтана, да се отчитат с оглед на действащите правила и нормативи и предоставяне на разходооправдателен документ пред областна администрация Монтана, като същите да се изплащат от държавния бюджет. Времето за което се изплащат по т 1.4 от решение № 3053-ЕП/НС от 09.04.2024 г. на ЦИК обхваща от 20 април 2024 г. до 14 дни след произвеждане на изборите – 23 юни 2024 г. включително, а начина на изплащане се съгласува с областна администрация - Монтана и при спазване на действащите правила и нормативи.

Препис от настоящето процедурно решение, да се изпрати на Областен управител Монтана за сведение и изпълнение.

След което бяха разгледани процедурни въпроси.

Изказване направи Габриела Илиева Димитрова-Николова, член на комисията относно работата на РИК, да се сформират работни групи по прием на документи, касаещи регистрации, както и работна група относно жалбите и сигналите. Този въпрос беше допълнен и от Петко Кирилов Петков член на комисията, който заяви, на всяко заседание да се определя за следващият ден, от състава на комисията членовете за сформиране на комисиите.

Други предложения и изказвания нямаше, поради което и изчерпване на дневния ред приключи заседанието на РИК – Монтана.

**ПРЕДСЕДАТЕЛ:………………….**

Пламка Христова Григорова

**СЕКРЕТАР:…………………………..**

Румен Димитров Гоцов

Протоколчик:……………………

Габриела Илиева Димитрова-Николова